ചൈനയിലെ പ്രചാരമേറിയ ഖുറാന് ആപ്പ് നീക്കം ചെയ്ത് ആപ്പിള് ചൈനയിലെ ഏറെ പ്രസിദ്ധമായ ഖുറാന് ആപ്പ് ആപ്പിള് നീക്കി .ചൈനീസ് അധികൃതരില് നിന്നുള്ള നിര്ദ്ദേശത്തിന് പിന്നാലെയാണ് ഖുറാന് മജീദ് എന്ന മൊബൈല് ആപ്പ് ആപ്പിള് സ്റ്റോറില് നിന്ന് നീക്കിയത്. ആഗോള തലത്തിലെ ഈ ആപ്പിന് 150000ലേറെ റിവ്യൂസും ദശലക്ഷക്കണക്കിന് ഉപഭോക്താക്കളുമായിരുന്നു ഉണ്ടായിരുന്നത്. അനധികൃതമായി മതപരമായ ആശയങ്ങള് ഉപയോഗിച്ചതിനേത്തുടര്ന്നാണ് ആപ്പ് നീക്കം ചെയ്തതെന്നാണ് പ്രമുഖ ദേശീയ മാധ്യമം സംഭവത്തേക്കുറിച്ച് റിപ്പോര്ട്ട് ചെയ്യുന്നത്.അതെ സമയം ആപ്പ് നീക്കം ചെയ്തതിനേക്കുറിച്ച് സര്ക്കാരില് നിന്ന് വിശദാംശങ്ങള് തേടിയെങ്കിലും ഇതുവരെ അധികൃതര് പ്രതികരിച്ചിട്ടില്ലെന്നും മാധ്യമം വിശദമാക്കുന്നു. എന്നാല് ചൈനയില് ഏത് പ്രാദേശിക നിയമങ്ങളെയാണ് ആപ്പ് ലംഘിച്ചതെന്ന കാര്യം ഇനിയും വ്യക്തമല്ല. ആഗോളതലത്തില് 35 ദശലക്ഷത്തിലധികം പേരാണ് ഈ ആപ്പ് ഉപയോഗിക്കുന്നത്. സെപ്റ്റംബറില് തന്ത്രപരമായ വോട്ടിംഗ് സംബന്ധിയായ ആപ്പ് ഗൂഗിളും ആപ്പിളും നീക്കിയിരുന്നുThe post ചൈനയിലെ പ്രചാരമേറിയ ഖുറാന് ആപ്പ് നീക്കം ചെയ്ത് ആപ്പിള് first appeared on MalayalamExpressOnline.